《蓦山溪·楼横北固》
宋代·张表臣

楼横北固，尽日厌厌雨。欸乃数声歌，但渺漠、江山烟树。寂寥风声，三五过元宵，寻柳眼，觅花英，春色知何处。落梅呜咽，吹彻江城暮。脉脉数飞鸿，杳归期、东风凝伫。长安不见，烽起夕阳间，魂欲断、酒初醒，独下危梯去。

作者简介：[约公元一一二六年前后在世]字正民，里居及生卒年均不详，约北宋末前后在世。